Weather News: दिल्ली, पंजाब और हरियाणा में कड़ाके की ठंड, जानें कहां रहा कितना तापमान
नए साल पर मौसम की बात करें तो पंजाब और हरियाणा में अधिकतर स्थानों पर कड़ाके की ठंड जारी रही और घना कोहरा भी देखने को मिला।
इस बार भी कड़ाके की ठंड पड़ रही है। देश के कई हिस्सों से सर्दी के मौसम की तस्वीरें सामने आ रही है जिससे गिरते तापमान का अंदाजा लगाया जा सकता है। हालांकि, लगभग हर राज्य में सर्दी है। मगर दिल्ली, पंजाब और हरियाणा में काफी कम तापमान देखने को मिल रहा है। इसलिए यहां पर लोगों को ठंड भी अधिक लग रही है। लोग ठंड से बचने के लिए गर्म कपड़े पहने दिख रहे हैं तो वहीं, सड़कों के किनारे लोग आग के पास बैठे नजर आ रहे हैं।नए साल पर मौसम की बात करें तो पंजाब और हरियाणा में अधिकतर स्थानों पर कड़ाके की ठंड जारी रही और घना कोहरा भी देखने को मिला। मौसम विज्ञान विभाग के आंकड़ों के अनुसार, पंजाब में बठिंडा सबसे ठंडा स्थान रहा, जहां न्यूनतम तापमान सामान्य से तीन डिग्री कम, एक डिग्री सेल्सियस दर्ज किया गया।वहीं, हरियाणा के हिसार में न्यूनतम तापमान सामान्य से पांच डिग्री नीचे यानी दो डिग्री सेल्सियस दर्ज किया गया। पंजाब और हरियाणा की संयुक्त राजधानी चंडीगढ़ में न्यूनतम तापमान 5 तक रहा। देश की राजधानी दिल्ली की बात करें तो आज सुबह कोहरा छाया रहा और न्यूनतम तापमान 4 डिग्री सेल्सियस से अधिकतम 20 डिग्री सेल्सियस तक रहा।हरियाणा के अंबाला, करनाल, नारनौल, रोहतक, गुरुग्राम, भिवानी और सिरसा में न्यूनतम तापमान 4 रहा। पंजाब के अमृतसर और लुधियाना में न्यूनतम तापमान सामान्य से दो डिग्री तक रहा। साथ ही अंबाला में घना कोहरा रहा जिसकी वजह से यातायात में असुविधा देखने को मिली।